stanford-oval/wikipedia huggingface dataset:
יבלית

| יבלית |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: חד פסיגיים
סדרה:: דגנאים
משפחה:: דגניים
סוג:: Cynodon
מין:: יבלית מצויה
שם מדעי
 Cynodon dactylon ‏פרסון, 1805
יבלית או יבלית מצויה (שם מדעי: Cynodon dactylon) היא עשב בר רב-שנתי בן למשפחת הדגניים.
ליבלית קני שורש מסועפים, המעמיקים עד מטר ויותר באדמה. קני שורש אלה זוחלים ומתפשטים וממפרקיהם יוצאים שורשים כלפי מטה וניצנים כלפי מעלה. מאלה מתפתחים עלים צרים, קצרים ושטוחים ותפרחות מאוצבעות. היבלית מעדיפה אקלים חם ובחורף כל חלקיה העל-קרקעיים נצרבים מהקור ומתייבשים. היבלית מתרבה הן על ידי זרעים והן על ידי קני שורש, המתפשטים מתחת לפני הקרקע ועל כן נחשבת ל"עשב שוטה". צמח זה הוא בעל יכולת שרידה גבוהה והדברתו קשה ביותר.
היבלית מתפתחת בארץ בכל סוגי הקרקעות, באדמות כבדות וכן בקרקעות לס. מאחר שהיבלית גדלה גם בקרקע חולית, שורשיה מייצבים אותה ומאפשרים קליטת צמחים נוספים בעקבותיה.
שימושים

לשורש היבלית טעם מתקתק המזכיר שומר פשוט. בעתות רעב השתמשו בקמח שנטחן מהשורש לאפיית לחם.
היבלית משמשת כמזון לסוסים, כבשים, עיזים ובקר.
לעיתים היבלית נאכלת על ידי כלבים וחתולים כדי לגרום להקאה. הסברה היא שהיבלית משמשת אותם לניקוי הקיבה, בייחוד בעת הרעלה ובעיות עיכול.
שימוש כצמח מרפא לבעיות הקשורות לשלפוחית השתן ולכליות.
היבלית הנקראת גם דשא ברמודה נפוצה בתור דשא במגרשי ספורט שונים.
היבלית במשנה

היבלית מוזכרת במשנה כצמח שהפיקו ממנו דבק לצורך הדבקת כדי יין: "יבלית שטופלין בה את הפיטסין" (כלים ג', ו'). ייתכן כי היבלית המשנאית היא צמח אחר מהיבלית המצויה, מאחר שלא ידוע על הפקת דבק מהיבלית המצויה. היבלית המשנאית מזוהה (לפי אפרים הראובני) עם עירית גדולה, שמשורשיה מפיקים תרופה ליבלות קשות וייתכן כי כונתה יבלית. כמו כן ידוע שמפיקים משורשי העירית דבק.
הערות שוליים

↑  אפרים וחנה הראובני, פרשת החצב והיבלית, ירושלים: פרטי, ת"ש  1941, עמ' 131-134
| --- | --- |
בקרת זהויות :  NLI: 987007283266705171  LCCN: sh85013361
ליגת העל הבוסנית בכדורסל

| --- | --- |

 ענף:  כדורסל
 תאריך ייסוד:  1992
 ארגון מפעיל:  התאחדות הכדורסל של בוסניה והרצגובינה
 מספר מתמודדים:  13
 מדינות משתתפות:  בוסניה והרצגובינה
 זוכה:  איגוקאה
 הכי הרבה זכיות:  שירוקי (13)
 מפעל מקביל:  הגביע הבוסני
 מפעל נמוך יותר:  הליגה השנייה
 www.basket.ba/ksbih/bih/
 
אליפות הכדורסל של בוסניה והרצגובינה (בבוסנית: Prvenstvo Bosne i Hercegovine u košarci) היא ליגת הכדורסל הבכירה של בוסניה והרצגובינה, מוכרת לרוב כליגת העל הבוסנית. אלופת הליגה זוכה בכרטיס לליגת האלופות וחלק מהקבוצות יכולות לשחק בליגה האדריאטית, או בליגה הליגה האדריאטית ה-2, כמו כן יכולות הקבוצות להרשם לליגה הבלקנית.
היסטוריה > הליגה האתנית אזורית

ב-1992 עם התפרקות יוגוסלביה והקמתה של בוסניה והרצגובינה פרשו הקבוצות המקומיות מהליגה היוגוסלבית והקימו ליגה בת שלוש בתים אזורים המחולקים לפי קבוצות אתניות החברות בפדרציה של בוסניה והרצגובינה, המצחות בכל בית היו מעפילות לטורניר גמר בו הייתה נקבעת אלופת המדינה. בעונות 1998/99 ו-1999/2000 שונתה השיטה ומשחקי הגמר נערכו בטורניר פלייאוף. בשנת 2000 הוקם בית נוסף לליגה עבור קבוצות מרפובליקה סרפסקה שיטה זו נמשכה עד לעונת 2001/02.
היסטוריה > אליפות הכדורסל של בוסניה והרצגובינה

החל מעונת 2002/03 שונה מבנה הליגות במדינה והוחלט על הקמת ליגה בכירה יחידה ומדרג ליגות משנה ללא הבדלים אתנים בעלת מספר משתנה של קבוצות בכל עונה בין 11 ל-16 קבוצות. שיטת המשחקים בליגה השתנתה מספר רב של פעמים אך באופן קבוע הליגה פועלת במתכונת של צמד משחקים נגד כל אחת מקבוצות הליגה, כאשר בסופן חמש הקבוצות שסיימו במקומות הראשונים מעפילות ל"בית ה-6" אליהן מצטרפת אלופת העונה הקודמת אשר משחקת בליגת האלופות ובהליגה האדריאטית אך לא משתתפת בליגה הסדירה. לעיתים שאר קבוצות הליגה ממקומות 6 ומטה עוברת לשחק בבית פנימי כנגד הירידה לליגת המשנה ולעיתים 2 או 3 האחרונות יורדות ישירות לאחר סיום הליגה הסדירה. נכון לעונת 2020/21, 3 האחרונות בתום הליגה הסדירה הן היורדות ללא בית תחתון.
היסטוריה > אליפות הכדורסל של בוסניה והרצגובינה > שיטת המשחקים

עונת 2002/03 עד 2014/15 הליגה הורכבה מ-12 קבוצות כאשר 3 האחרונות ירודות לליגת המשנה ישירות.
עונת 2015/16 הליגה הורכבה מ-12 קבוצות כאשר האחרונה ירדה ישירה והקבוצות במקום 6 עד 11 שיחקו בבית פנימי של 4 סבבים (20 משחקים) ובסיומו שתי האחרונות הצטרפו ליורדת.
עונת 2016/17 הליגה הורכבה מ-10 קבוצות, הקבוצות שסיימו במקומות 6 עד 10 שיחקו בבית פנימי בעל שני סבבים (8 משחקים) ובסיומו האחרונה ירדה לליגת המשנה.
עונת 2017/18 הליגה הורכבה מ-11 קבוצות, הקבוצות שסיימו במקומות 6 עד 11 שיחקו בבית פנימי בעל שני סבבים (10 משחקים) ובסיומו שתי האחרונות ירדו לליגת המשנה.
עונת 2018/19 הליגה הורכבה מ-11 קבוצות, הקבוצות שסיימו במקומות 7 עד 11 לבית פנימי תחתון (אחת הקבוצות התפרקה ובבית השתתפו 4 קבוצות) בו שיחקו הקבוצה ב-8 סבבים (24 משחקים) ועוד שני משחקים פנימיים, מקום ראשון נגד שני ושלישי נגד רביעי, שתי האחרונות בסיום בית זה ירדו לליגת המשנה. בעונה זו האלופה של העונה הקודמת זרינסקי מוסטר השתתפה בליגה ולכן כל 6 הראשונות העפילו לבית ה-6.
עונה 2019/20 הליגה הורכבה מ-12 קבוצות, האחרונה בטבלה ירדה בסיום הליגה הסדירה, הראשונה זכתה באליפות והעפילה לליגת האלופות, הקבוצות במקומות 2 עד 4 העפילו להליגה האדריאטית ה-2. עונה זו הופסקה לאחר 20 מחזורים (מתוך 22) ולא התקיים בית ה-6.
עונת 2020/21 הליגה הורכבה מ-13 קבוצות, האחרונה בטבלה ירדה לליגה השנייה, 5 הראשונות העפילו לבית ה-6
היסטוריה > אליפות הכדורסל של בוסניה והרצגובינה > בית ה-6

6 הקבוצות משחקות בשיטה של 2 סבבים (10 משחקים) בסיומם 4 הראשונות עולות לפלייאוף כאשר הראשונה מארחת את הרביעית והשנייה את השלישית לסדרות הטוב מ-3 בחצי הגמר וסדרת הטוב מ-5 בגמר.
קבוצות הליגה

| קבוצה | עיר | מפעל אירופי |
| --- | --- | --- |
| אוקק בוראץ | באניה לוקה | הליגה האדריאטית השנייה |
| בוסנה סרייבו | סרייבו |  |
| ק.ק. ברטונץ | ברטונץ |  |
| צ'פלינה לסטה | צ'פלינה |  |
| איגוקאה | אלכסנדרובץ' | ליגת האלופות |
| ק.ק. קאקאני | קאקאני |  |
| לייותר טרבינייה | טרבינייה |  |
| מלאדוסט מרקונייץ' גראד | מרקונייץ' גראד |  |
| פרומו דונג'י וקוף | דונג'י וקוף |  |
| אוקק ספרס | סרייבו | הליגה האדריאטית השנייה |
| סלובודה טוזלה | טוזלה |  |
| אוקק צ'ליק | זאנצ'יה צ'ליק |  |
| שירוקי | שירוקי ברייג | הליגה האדריאטית השנייה |
| זרינסקי מוסטאר | מוסטאר |  |
אלופות הליגה > הליגה האתנית אזורית

| --- | --- |
 1993/94 סלובודה טוזלה  1994/95 זאנצ'יה מטלנו  1995/96 סלובודה טוזלה  1996/97 ברוטנג'ו צ'יקלוק  1997/98 שירוקי:  1998/99 בוסנה סרייבו  1999/00 בוראץ נקטר  2000/01 איגוקאה  2001/02 שירוקי
אלופות הליגה > אליפות הכדורסל של בוסניה והרצגובינה

| 0 | 1 | 2 |
| --- | --- | --- |
|  2002/03 שירוקי  2003/04 שירוקי  2004/05 בוסנה סרייבו  2005/06 בוסנה סרייבו  2006/07 שירוקי  2007/08 בוסנה סרייבו  2008/09 שירוקי |  2009/10 שירוקי  2010/11 שירוקי  2011/12 שירוקי  2012/13 איגוקאה  2013/14 איגוקאה  2014/15 איגוקאה  2015/16 איגוקאה |  2016/17 איגוקאה  2017/18 זרינסקי מוסטר  2018/19 שירוקי  2019/20 איגוקאה  2020/21 שירוקי  2021/22 איגוקאה  2022/23 איגוקאה |
אלופות הליגה > אליפות לפי זכיות

| קבוצה | מספר זכיות | עונות |
| --- | --- | --- |
| שירוקי | 11 | 1998, 2002, 2003, 2004, 2007, 2009, 2010, 2011, 2012, 2019, 2021 |
| איגוקאה | 9 | 2001, 2013, 2014, 2015, 2016, 2017, 2020, 2022, 2023 |
| בוסנה סרייבו | 4 | 1999, 2005, 2006, 2008 |
| סלובודה טוזלה | 2 | 1994, 1996 |
| בוראץ נקטר | 1 | 2000 |
| זאנצ'יה מטלנו | 1 | 1995 |
| ברוטנג'ו צ'יקלוק | 1 | 1997 |
| זרינסקי מוסטר | 1 | 2018 |
30 ביוני

30 ביוני הוא היום ה-181 בשנה (182 בשנה מעוברת) בלוח הגרגוריאני. עד לסיום השנה, נשארו עוד 184 ימים.
אירועים היסטוריים ביום זה

296 – מרקלינוס מתמנה לאפיפיור
1520 – הספרדים נסוגים מהבירה האצטקית טנוצ'טיטלאן
1908 – הרס סביבתי עצום נגרם באירוע טונגוסקה כאשר מטאוריט פגע בכדור הארץ באגן נהר טונגוסקה הסלעי, בלב יער הטונדרה בסיביר
1934 – "ליל הסכינים הארוכות" בגרמניה
1936 – מוצא לאור הספר "חלף עם הרוח" מאת מרגרט מיטשל
1937 – ייסוד הקיבוץ טירת צבי
1948 – עצמאות ישראל – פינוי הבריטים את נמל חיפה – אחרוני החיילים הבריטים מפנים את הנמל והנהלתו נמסרת לעיריית חיפה. מוקם בסיס חיפה של חיל הים הישראלי
1948 – מאיר טוביאנסקי הוצא להורג לאחר שבית־דין שדה, בהרכב של שלשה קצינים, הוציא פסק־דין מות נגדו באשמת ריגול לטובת האויב
1956 – האסון האווירי בגרנד קניון מתרחש, 128 נהרגים
1960 – הרפובליקה הדמוקרטית של קונגו זוכה בעצמאות מבלגיה
1966 – בטי פרידן, פולי מארי ו-15 פעילות פמיניסטיות נוספות נפגשות בחדר מלונה של פרידן כדי לייסד את ארגון הנשים הלאומי
1971 – שלושת אנשי צוותה של החללית הסובייטית סויוז 11 נמצאים מתים לאחר חזרתה לאטמוספירה עקב תקלה באחד משסתומי האוויר
1981 – הליכוד בראשות מנחם בגין זוכה בבחירות לכנסת העשירית
1986 – ראה אור אלבומה של מדונה "True Blue"
1989 – כת צבאית שבראשה עומד אל-בשיר מבצאת הפיכה בסודאן
1990 – מיזוג כלכלות מזרח ומערב גרמניה
1997 – סין מקבלת בחזרה את הריבונות על העיר הונג קונג, לאחר שזו הייתה מושבה בריטית במשך 156 שנים
1997 – "הארי פוטר ואבן החכמים", הספר הראשון בסדרת "הארי פוטר", יוצא לאור
2001 – משגר דלתא 2 משגר את לוויין המחקר WMAP האמריקאי לסקור את קרינת הרקע הקוסמית השיורית מן המפץ הגדול
2002 – ברזיל מנצחת את גרמניה בתוצאה 2 – 0 במשחק הגמר של מונדיאל 2002
2005 – ספרד מעגנת בחוק נישואים חד מיניים
2012 – מוחמד מורסי הושבע לנשיא מצרים
2014 – צה"ל מוצא את גופות שלושת הנערים החטופים (אייל יפרח, גיל-עד שאער ונפתלי פרנקל)
2017 – נחל אשלים זוהם בחומצה ממפעל רותם אמפרט בנגב
2019 – המראת הטיסה האחרונה משדה דב
נולדו

1470 – שארל השמיני מלך צרפת (נפטר ב-1498)
1685 – ג'ון גיי, משורר ומחזאי אנגלי (נפטר ב-1732)
1789 – הוראס ורנט, צייר צרפתי (נפטר ב-1863)
1893 – ולטר אולבריכט, מדינאי מזרח גרמני (נפטר ב-1973)
1911 –  צ'סלב מילוש, משורר, מסאי ומתרגם פולני (נפטר ב-2004)
1912 – אביגדור דגן, דיפלומט וסופר ישראלי (נפטר ב-2006)
1917 – סוזן הייוורד, שחקנית ודוגמנית אמריקאית זוכת פרס אוסקר (נפטרה ב-1975)
1917 – לינה הורן, זמרת, רקדנית ופעילת זכויות אזרח אפרו-אמריקאית שהוספה לרשימה השחורה של הוליווד (נפטרה ב-2010)
1924 – עמוס חורב, מפקד בפלמ"ח ואלוף בצה"ל
1926 – אוריאל אופק, סופר ילדים ישראלי (נפטר ב-1987)
1926 – פול ברג, ביוכימאי יהודי אמריקאי, חתן פרס נובל לכימיה (נפטר ב-2023)
1929 – סמירה חורי, פעילה פמיניסטית, חברתית ופוליטית
1930 – אחמד זכי ימאני, פוליטיקאי סעודי (נפטר ב-2021)
1931 – אלן ג'יי, סייף בריטי-יהודי (נפטר ב-2023)
1932 – שמעון גליק, רופא ישראלי
1936 – אסיה ג'באר, שם העט של הסופרת והבמאית האלג'יראית פטימה זוהרה עימאליינה (נפטרה ב-2015)
1936 – ג'קי, קריקטוריסט ישראלי (נפטר ב-2023)
1937 – גדעון עזרא, שר וחבר הכנסת מטעם הליכוד וקדימה (נפטר ב-2012)
1938 – מיכאל נודלמן, חבר הכנסת ופרופסור לכלכלה ולמתמטיקה (נפטר ב-2018)
1938 – מירקו נובוסל, כדורסלן ומאמן כדורסל קרואטי (נפטר ב-2023)
1939 – גיורא לב, ראש עיריית פתח תקווה השביעי, תת-אלוף בצה"ל
1943 – דניאלה שמי, סופרת, עיתונאית וסאטיריקנית ישראלית (נפטרה ב-2016)
1943 – דני ליטני, זמר ושחקן ישראלי
1947 – ידידיה יערי, מפקד חיל הים הישראלי
1948 – רבקה זהר, זמרת ישראלית
1949 – גליה אלבין, אשת עסקים, סופרת, שחקנית ומנחת טלוויזיה ישראלית
1953 – עירית דגן, מדבבת ושחקנית תיאטרון ישראלית
1954 – פייר צ'ארלס, ראש ממשלת דומיניקה (נפטר ב-2004)
1962 – נעמי שמואל, סופרת, אנתרופולוגית ומנחת הורים ישראלית
1963 – ינגוויי מלמסטין, גיטריסט ומוזיקאי שוודי
1965 – מיץ' ריצ'מונד, כדורסלן אמריקאי
1966 – מייק טייסון, מתאגרף אמריקאי
1971 – יובל פרידמן, תסריטאי קולנוע וטלוויזיה ישראלי
1979 – סילבן שאבנל, רוכב אופני כביש צרפתי
1982 – שרי שביט, סופרת, משוררת ועורכת ספרות
1985 – מייקל פלפס, שחיין אמריקאי
1986 – פרדי גוארין, כדורגלן קולומביאני
2004 – קלייר קורזן, שחיינית אמריקאית
נפטרו

1139 – אוטו מבמברג, בישוף גרמני (נולד ב-1060 או 1061)
1708 – תקלה היימנות הראשון, קיסר אתיופיה
1924 – יעקב ישראל דה האן, קורבן הרצח הפוליטי הראשון בארץ ישראל בעת החדשה (נולד ב-1881)
1948 – מאיר טוביאנסקי, הוצא להורג (נולד ב-1904)
1973 – ננסי מיטפורד, סופרת אנגלייה (נולדה ב-1904)
1984 – ליליאן הלמן, מחזאית אמריקאית, ידועה בשל סירובה להיחקר על ידי הוועדה לפעילות אנטי אמריקאית והוספתה לרשימה השחורה של הוליווד (נולדה ב-1905)
1990 – ע. הלל (הלל עומר), משורר ואדריכל נוף ישראלי (נולד ב-1926)
1995 – יעקב מרידור, מפקד האצ"ל, פוליטיקאי ישראלי (נולד ב-1913)
2003 – סנדו דוד, פעיל פוליטי, משורר ומתרגם ישראלי (נולד ב-1922)
2011 – דינה גולן, זמרת ושחקנית תיאטרון ומחזות זמר ישראלית (נולדה ב-1946)
2012 – מרים ברטוב, סופרת ילדים, ציירת ומאיירת ישראלית (נולדה ב-1914)
2012 – יצחק שמיר, ראש ממשלת ישראל השביעי (נולד ב-1915)
2014 – פול מזורסקי, במאי, תסריטאי, מפיק קולנוע ושחקן יהודי אמריקאי (נולד ב-1930)
2017 – סימון וייל, עורכת דין ופוליטיקאית צרפתייה (נולדה ב-1927)
2020 – אידה הנדל, כנרת בריטית-יהודייה ילידת-פולין (נולדה ב-1928)
2024 – אריקה (רבקה) באומינגר, פיזיקאית ניסויית ישראלית (נולדה ב-1927)
חגים ואירועים החלים ביום זה

יום העצמאות הקונוגלזי
יום הלימודים האחרון בבתי הספר היסודיים בישראל לפני חופשת הקיץ (החופש הגדול)
יום האסטרואיד
29 ביוני – 1 ביולי
יוני
לוח אירועים שנתי
מסרים מיידיים

התכתבות בעזרת התוכנה pidgin
מסרים מיידיים (באנגלית: Instant messaging, בראשי תיבות: IM) היא טכניקה לקיום שיחה בין שני אנשים או יותר, באופן מהיר, דרך רשתות תקשורת, לרוב דרך האינטרנט. השיחה מתבצעת בדרך של העברת הודעות טקסטואליות, שיחה קולית או שיחת וידאו. בשירותים אלו כלולים הרבה רעיונות של צ'אט הנקרא IRC.
העברת מסרים מיידיים נעשית באמצעות תוכנת לקוח, אשר מתחברת למערכת מרכזית של שירותי מסרים מיידיים.
תוכנות המסרים המיידיים כוללות בדרך כלל אפשרות להשאיר הודעה כאשר המשתמש לא נמצא, המקבילה למזכירה האלקטרונית בטלפון, וכן הן מאפשרות שליחת SMS (מסרון).
השימוש בתוכנות המסרים המיידיים שונה מהשימוש בדואר האלקטרוני בכך שהשיחה בין המשתמשים מסוגלת להתבצע בזמן אמת.
דרך תוכנת מסרים מיידיים ניתן לדעת את סטטוס ה"חברים" ברשימת המשתמש ולדעת מצב נוכחותם ואם ניתן לשוחח עימם.
בתוכנות אלו התפתחו במהלך השנים תכונות נוספות כמו שיחת ועידה, יצירת קבוצות, העברת קבצים, התקשרות לטלפונים רגילים, ואף שיתוף מסכים בין המשתתפים.
היסטוריה

מסרים מיידיים יושמו במערכת אפלטון בתחילת שנות ה-70. מאוחר יותר, מתכנתים ואקדמאים רבים השתמשו במערכת המסרים המיידיים "talk"‏ (UNIX/LINUX) כדי לתקשר באמצעות האינטרנט.
ICQ הייתה תוכנת המסרים המיידיים הראשונה שלא נזקקה למערכות UNIX/LINUX, והיא הביאה לפריצת דרך בהיקף השימוש בטכניקה זו. הטכנולוגיה שפיתחה ICQ נתנה תנופה מחודשת לתחום המסרים המיידיים, וזכתה להצלחה מרובה, כשהיא מופצת לשימוש בחינם. לאחר יציאת תוכנת ICQ, הופיעו יישומים נוספים למסרים מיידיים, ולכל יישום פרוטוקולים משלו כתוכנת מסרים והתכתבויות, בדומה למערכת ה"ICQ" היה "צ'אט IOL" החל מסוף שנות ה-90 .
בתוכנות הראשונות והמוקדמות של המסרים המיידיים, כל אות הופיעה מיד כשהיא הוקלדה, וכאשר משתמש כלשהו מחק אות כלשהי כדי לתקן טעות הקלדה, ניתן היה לראות זאת בזמן אמת. באופן זה המסרים המיידיים דמו יותר לשיחת טלפון מאשר להתכתבות. בתוכנות המסרים המיידיים החדשות, המשתתף השני בשיחה רואה כל שורה שכתב המשתתף הראשון, רק לאחר שהוא התחיל שורה חדשה או רק לאחר ששיגר את כל התוכן שהחליט לשגר. בזמן הקלדה המשתתף השני מקבל חיווי על כך שהמשתתף הראשון מקליד דבר מה, אך איננו רואה את התוכן.
בעשור הראשון של המאה ה-21 החברה הישראלית IXI פיתחה מכשיר מיוחד למסרים מיידיים שנמכר באופן מסחרי בארצות הברית ובאירופה.
כיום אפליקציית המסרים המיידיים הפופולרית ביותר בישראל בעולם כולו, היא וואטסאפ, עם 1.5 מיליארד משתמשים, יחד עם רשתות חברתיות ברשת כדוגמת פייסבוק, אינסטגרם,טוויטר, טיקטוק ועוד. ברשתות אינטרנט מתקדמות אלו ניתן להתכתב באופן אישי ובקבוצות, כמסר מיידי, כולל תמונות ונגישות נוחה יותר, בעקבות זאת ירדו משימוש תוכנות המסרים המיושנות.
ראו גם

SMS
יצחק ליב ברוך

| --- | --- |
אין תמונה חופשית
 לידה:  26 בספטמבר 1874 טאורגה, ליטא 
 פטירה:  7 בנובמבר 1953 (בגיל 79) 
 שפות היצירה:  עברית 
 פרסים והוקרה:  פרס טשרניחובסקי 
 
יצחק ליב ברוך (במקור ברוכוביץ; ידוע בעיקר בשם העט י"ל ברוך; תשרי תרל"ה, 26 בספטמבר 1874, – 7 בנובמבר 1953) היה משורר, סופר ומתרגם עברי. על אף שכתב גם על נושאים מקראיים, סגנון כתיבתו היה לא מליצי.
ביוגרפיה

יצחק ליב ברוכוביץ נולד למשפחה אדוקה בעיירה טבריג (טאורגה) שבפלך קובנה, בתחום המושב של האימפריה הרוסית (כיום בליטא), שם למד בתלמוד תורה ובישיבה המקומית. כשהגיע לגיל 25 עבר להתגורר באודסה והתיידד שם עם סטודנטים, שם גם פרסם את שירו הראשון. כשהיה בן 29 נסע לשווייץ, והחל ללמוד באוניברסיטת ברן עד לקבלת תואר דוקטור. בשנת 1907 החל ללמד בגימנסיה העברית בווילנה, ועסק שם גם בכתיבה, תרגום ועריכה. במלחמת העולם הראשונה ברח יחד עם תלמידיו וכל שאר הגימנסיה ליקטרינוסלב, ובחוזרו לימד בגימנסיה בקובנה. בשנת 1923 עבר להתגורר בבאד הומבורג שבגרמניה, שם התיידד עם סופרים רבים, בהם ש"י עגנון.
הספר הראשון שברוך התחיל לתרגם היה "ספר השירים" של היינריך היינה, כבר בראשית נעוריו בעיירה. כאשר הגיע לאודסה התייצב בפני מנדלי מו"ס אותו כינה "הפטריארך של הספרות העברית", ונתן לו לעיין בחלק מהשירים המתורגמים. מנדלי מו"ס העיר את הערותיו ודקדק את דקדוקיו. התרגום הראשון של י.ל. ברוך לשירת היינה שפורסם בדפוס היה השיר "דונה קלארה" והוא פורסם בלוח אחיאסף. כעבור שנים רכש ממנו חיים נחמן ביאליק את תרגום "ספר השירים" עבור הוצאת דביר, אולם התרגום נעלם בזמן מעבר ההוצאה מברלין לארץ ישראל ונמצא שוב רק לאחר מותו של ביאליק, בעזבונו. לבסוף הוא הוציא לאור את תרגום "ספר השירים" בשנת 1953 בהוצאת נ. טברסקי, רק לאחר שעשה בתרגום תיקון יסודי והחליף את ההברה האשכנזית בספרדית, ההברה הנכונה לטעמו. בשנת 1950 זכה בפרס טשרניחובסקי על תרגום ספרו של אברהם גייגר "המקרא ותרגומיו בזיקתם להתפתחותה הפנימית של היהדות".
בשנת 1926 עלה לארץ ישראל, ולימד בגימנסיה הרצליה עד לפרישתו. חיים נחמן ביאליק בירך את בואו לארץ בשנת 1927 בנאום פתיחה לוועידת הסופרים:
נברך כאן עוד אחד מחברינו שעשה הרבה גם לספרות העברית וגם לחידוש הספרות הפדגוגית; אני מדבר על חברי י"ל ברוך, שהוא היה מתלמידיו של אחד העם בין הדור הראשון לחידוש השירה העברית. לא אדבר כל שבחו בפניו. שמו יעמוד על הברכה יחד עם חבריו בני תקופתו.
לכבוד יום הולדתו ה-70 כתב לו עגנון שיר:
| 0 | 1 | 2 |
| --- | --- | --- |
| את ימי הומבורג אני זוכר לפעמים   ואף אותך עמהם ידידי החביב   שבתך על עבודתך לילות כימים   קיץ וחורף סתו ואביב     ואצלת מלשוננו מקודש לחול   בשיר ובפרוזה בפרוזה ושיר   על ספרי אמנות ועל ספרי לכל   ועל ספרי שטיבל מוריה ודביר | הוי כמה סיגריות עישנת כל יום   תמיהני אם לא קדרה מעשנן החמה   כעשן שנותינו כלו פרחו כחלום   ימים ימים איכה הייתם לשמה     אך מיטב שיריך ומאמריך הנאים   אשר אוהבים מהומבורג ועד הנה   המה יעמדו לברכה לימים הבאים   עקב אשר יש בהם רוח כנה | ואתה ברוך היה מבורך וברוך   והשם יעטרך רצון כצינה   ותזכה ליום שכולו ארוך   שצדיקים נהנים מזיו השכינה     ועד לאותו היום עד מאה ועשרים שנה   לא יזוזו מביתך כל הימים   אושר וכבוד וכל ברכה נאמנה   כעתירת ידידך באמת ובתמים |
ברוך נפטר בבית החולים הדסה בתל אביב, ב-7 בנובמבר 1953 ונקבר בבית העלמין קריית שאול.
עבודתו הספרותית

סיפורים: "ניסיונו של מתיה בן חדש"; "חתונה הורדוס"; "יהודית", תל אביב: אורה, 1928.
הגולם מפראג, תל אביב: הוצאת דביר, 1942.
ספר השבת - בעריכתו, אסופה יחד עם ד"ר יעקב נאכט וזלמן אפשטיין, כולל הקדמה פרי עטו, תל אביב,  בהוצאת אגודת עונג שבת (בסיוע דביר), ה'תש"ז (למהדורה המקוונת באתר הספר העברי)
ספר המועדים (כרך ב' לאחר ספר השבת) על חג הפסח, בעריכת יום טוב לוינסקי,  תל אביב: בהוצאת "אגודת עונג שבת" (בסיוע דביר): ה'תש"ז (1947) ו-ה'תש"ח (1948). (למהדורה המקוונת באתר הספר העברי)
עבודתו הספרותית > מבין תרגומיו

פאוסט מאת גתה (על תרגום זה זכה בפרס טשרניחובסקי ב-1945).
כמה מכתבי אברהם גייגר: הגולם מפראג; חיי שלמה מימון; סלמנדרה (זכה בפרס טשרניחובסקי ב-1950).
היינריך היינה, ספר השירים, הוצאת טברסקי, תל אביב, 1953.
ספרי ז'ול ורן: מיכאל סטרוגוב, אי התעלומות.
יונס לי, הנדון למאסר עולם: סיפור, הוצאת תושיה, פיוטרקוב, 1900.
רודיארד קיפלינג, ספר היער, הוצאת אמנות, תל אביב, 1927.
ספורי הרודוט (4 חוברות: קְרֵזוּס וסולון, כֹּרֶשׁ, המצרים, הבבלים והפרסים), הוצאת  אמנות, תל אביב, 1929–1930.
שלום אש, בעל התהילים.
שלמה מימון, חיי שלמה מימון כתוב בידי עצמו, הוצאת מסדה (1942, 1953), וכן בהוצאת ידיעות ספרים, 2009, ISBN 9789654829960.
פלוטרך, תולדות גדולי יון ורומא. תל אביב, הוצאת אמנות, תרצ"ב. 2 כרכים. (במבוא לספר כתוב: "התרגום העברי כולל את תמצית ספוריו של פלוטרך ועקרם בהשמטת הדברים שיש בהם טעם לפגם מבחינת המוסר שלנו או שאינם מן העניין.")
יצחק יוליוס גוטמן, הפילוסופיה של היהדות, תרגם מהמקור: יצחק לייב ברוך, ערך : צבי וויסלבסקי הוצאת מוסד ביאליק, 1951.
לקריאה נוספת

'ברוך (ברוכוביץ), יצחק (אריה) ליב', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 102–106–107. (הספר בקטלוג ULI)
משה אונגרפלד, "י"ל ברוך - חמישים שנה לפעולתו הספרותית", מאזנים (שנה ראשונה, גיליון ו', עמ' 135–136), דצמבר 1947.
משה אונגרפלד, "י"ל ברוך ז"ל", גזית (כרך י"ג, גיליון ג'-ד', עמ' 44), נובמבר-דצמבר, 1953.
הלל ברזל, שירת חיבת ציון, תל אביב: ספרית פועלים, תשמ"ח 1987, פרק 12: חותמי התקופה: אהרן קמינקא, אהרן ליבושיצקי, נח פינס, י.ל. ברוך (ברוכוביץ), אלתר יצחק לוין – "אסף הלוי איש ירושלים", עמ' 359–395.
הערות שוליים

↑  אלי אשד, בחזרה אל ימי התנ"ך הסיפור המקראי, באתר "ליטרטורה".
↑  ס. עזאי, חתני פרס טשרניחובסקי, הארץ, 27 בינואר 1950
↑  דן שלזינגר, השיר שהתגלגל לשוק הפשפשים, באתר הארץ, 4 בדצמבר 2006
↑  מת ד"ר י. ל. ברוך, הארץ, 8 בנובמבר 1953
| --- | --- |
בקרת זהויות :  NLI: 987007305608805171  PLWABN: 9810640659205606  BnF: cb12588134g (data)  GND: 173514073  ISNI: 0000 0001 0892 5065  LCCN: no92026639  NTA: 074561707  SUDOC: 236231944  VIAF: 43867000   WorldCat (עם VIAF): 43867000
1956 בארצות הברית

| 0 | 1 | 2 | 3 |
| --- | --- | --- | --- |
| «««  1955   1954  1953 |  דגל ארצות הברית | 1956  בארצות הברית |  »»»  1957   1958   1959 |
כל ערכי השנים בארצות הברית • אירועים בולטים בעולם ב-1956 פורטל ארצות הברית • לוח שנה של שנת 1956
1956 בארצות הברית הייתה השנה בה חגגה ארצות הברית 180 שנה מיום היווסדה.
הנהגה

הנשיא: דווייט אייזנהאואר (המפלגה הרפובליקנית)
סגן הנשיא: ריצ'רד ניקסון (המפלגה הרפובליקנית)
אירועים בולטים

פרק זה לוקה בחסר. אנא תרמו לוויקיפדיה ו.
22 במרץ – מרטין לותר קינג מנהיג השחורים בארצות הברית, מואשם בבית משפט באלבמה על ארגון החרם של השחורים על נסיעה באוטובוסים, נקנס אחר כך ב-500 דולר
30 ביוני – האסון האווירי בגרנד קניון מתרחש
24 ביולי – דין מרטין וג'רי לואיס מעלים בפעם האחרונה במועדון הלילה קופקבאנה בניו יורק את מופע הקומדיה שלהם יחדיו, שהחל ב-25 ביולי 1946
25 ביולי – 45 מייל מדרום לאי ננטקט טובעת האונייה האיטלקית "אנדריאה דוריה", לאחר שהתנגשה בספינה "סטוקהולם" בשל הערפל הכבד
30 ביולי – נשיא ארצות הברית דווייט אייזנהאואר חותם על החלטת הקונגרס לפיה המוטו של ארצות הברית יהיה "In God We Trust"
6 בנובמבר – דווייט אייזנהאואר מנצח בבחירות לנשיאות ארצות הברית.
13 בנובמבר – בעקבות חרם האוטובוסים של מונטגומרי שהתחילה רוזה פארקס, מכריע בית המשפט העליון של ארצות הברית כי ההפרדה הגזעית מנוגדת לחוקת ארצות הברית
30 ביוני: אסון תעופה מתרחש מעל לגרנד קניון.
6 בנובמבר: דווייט אייזנהאואר מנצח בבחירות לנשיאות ארצות הברית.
נולדו

3 בינואר – מל גיבסון, שחקן קולנוע אמריקאי
27 בינואר – מימי רוג'רס, שחקנית אמריקאית
24 בפברואר – ג'ודית באטלר, אקדמאית פמיניסטית אמריקאית
7 במרץ – בריאן קראנסטון, שחקן אמריקאי
12 באפריל – אנדי גרסיה, שחקן קובני-אמריקאי
18 באפריל – אריק רוברטס, שחקן אמריקאי
17 במאי – בוב סאגט, שחקן וקומיקאי אמריקאי-יהודי
11 ביוני – ג'ו מונטנה, שחקן פוטבול אמריקאי
25 ביוני – אנתוני בורדיין, שף, סופר ואישיות טלוויזיונית אמריקאי-יהודי
26 ביוני – כריס אייזיק, זמר אמריקאי
9 ביולי – טום הנקס, שחקן אמריקאי
21 באוגוסט – קים קטרל, שחקנית קולנוע וטלוויזיה אמריקאית
17 באוקטובר – מיי ג'מיסון, אסטרונאוטית רופאה ומהנדסת אמריקאית
21 באוקטובר – קארי פישר, שחקנית אמריקאית
7 בדצמבר – לארי בירד, כדורסלן אמריקאי
נפטרו

6 ביוני – היירם בינגהאם השלישי, ארכאולוג ופוליטיקאי אמריקאי (נולד ב-1875)
23 ביוני – אלפרד קינסי, ביולוג אמריקאי שנחשב למייסד ענף הסקסולוגיה במדעי האדם (נולד ב-1894)
11 באוגוסט – ג'קסון פולוק, אמן (נולד ב-1912)
United Abominations

United Abominations ("התועבות המאוחדות") הוא האלבום המלא האחד עשר במספר של להקת הת'ראש מטאל האמריקנית מגאדת'. האלבום הוא האלבום הראשון שהלהקה הוציאה תחת חברת התקליטים Roadrunner. האלבום יצא לאור ביפן ב-8 במאי 2007, ובארצות הברית יצא ב-15 במאי. על עטיפת האלבום ניתן לראות את ויק, הקמע של הלהקה, מצויר בגרסתו החדשה, על רקע בניין האו"ם המותקף. זהו האלבום הראשון והיחיד שהגיטריסט גלן דרובר השתתף בו.
באלבום זה בוצע מחדש השיר "A Tout Le Monde" שהופיע לראשונה באלבום Youthanasia יחד עם כריסטינה סקאביה. הסולנית של להקת המטאל הסימפונית האיטלקית לקונה קויל.
רשימת שירים

Sleepwalker - 5:53
Washington Is Next - 5:19!
Never Walk Alone...A Call To Arms - 3:54
United Abominations - 5:35
Gears Of War - 4:25
Blessed Are The Dead - 4:02
Play For Blood - 3:49
A Tout Le Monde (Set Me Free) - 4:11
Amerikhastan - 3:43
You're Dead - 3:18
Burnt Ice - 3:47
משתתפים

דייב מאסטיין - סולן, גיטרה חשמלית
גלן דרובר - גיטרה חשמלית
ג'יימס לומנזו - גיטרה בס
שון דרובר - תופים
מוזיקאים אורחים

כריסטינה סקאביה (לקונה קויל) - שירה ב-A Tout Le Monde
אקסל מקנרוט - קלידים
רננה נאמן

| --- | --- |

 לידה:  1991 (בת 33 בערך) תל אביב-יפו, ישראל 
 מוקד פעילות:  ישראל 
 מקום לימודים:  הקונסרבטוריון הישראלי למוסיקה תל אביב, תיכון א' לאמנויות תל אביב 
 שפה מועדפת:  עברית 
 כלי נגינה:  נבל 
 
רננה נאמן (לעיתים מופיעה בשמה המלא רננה נאמן-הנדלר; נולדה ב-1991) היא זמרת-יוצרת ישראלית ונבלאית. היא בתם של במאי הקולנוע יהודה ג'אד נאמן וחוקרת מדעי המוח תלמה הנדלר.
ביוגרפיה

נאמן נולדה בתל אביב ולמדה בבית הספר התיכון עירוני א' במגמת ג'אז ובקונסרבטוריון הישראלי למוזיקה תל אביב.